**ონის მუნიციპალიტეტში ადრეული და სკოლამდელი აღზრდისა და განათლების ხელმისაწვდომობის, განვითარებისა და ხარისხის უზრუნველსაყოფად**

**ონის მუნიციპალიტეტის მერიის განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურის**

**სტრატეგიული სამოქმედო გეგმა**

**2023- 2026 წლებისთვის**

საქართველოს კანონი „ადრეული და სკოლამდელი აღზრდისა და განათლების შესახებ“ ადგენს მუნიციპალიტეტის უფლებამოსილებებსა და ვალდებულებებს სკოლამდელი განათლების სფეროში, რაც გულისხმობს სახელმწიფო სტანდარტების შესაბამისი მომსახურების მიწოდების უზრუნველყოფას.

წინამდებარე სტრატეგიული გეგმის ზოგად მიზანს წარმოადგენს, მუნიციპალიტეტში მცხოვრებ ბავშვთა სათანადო განვითარებისთვის და სკოლისათვის მოსამზადებლად ძლიერი და მდგრადი სკოლამდელი აღზრდისა და განათლების სისტემის შექმნა. ყველა ბავშვისთვის, სახელმწიფო სტანდარტის შესაბამისი სკოლამდელი აღზრდისა და განათლების საყოველთაო ხელმისაწვდომობა.

ონის მუნიციპალიტეტში ადრეული და სკოლამდელი აღზრდისა და განათლების ხელმისაწვდომობის, განვითარებისა და ხარისხის უზრუნველყოფის 2023-2026 წლების სტრატეგიული სამოქმედო გეგმის შემუშავება არ წარმოადგენს მუნიციპალიტეტისათვის პირველ მცდელობას და ის ეფუძნება საქართველოს კანონის „ადრეული და სკოლამდელი აღზრდისა და განათლების შესახებ“ მოთხოვნას, კერძოდ: „საჯარო დაწესებულების საჭიროებების გათვალისწინებით წლიური მუნიციპალური პროგრამისა და ფინანსური გეგმის მომზადების“ ვალდებულების შესრულებას.

ონის მუნიციპალიტეტის ადრეული და სკოლამდელი აღზრდისა და განათლების ხელმისაწვდომობის, განვითარებისა და ხარისხის უზრუნველყოფის სტრატეგიული სამოქმედო გეგმა 2023-2026 წლისთვის, ეფუძნება მუნიციპალიტეტში სკოლამდელი აღზრდისა და განათლების სახელმწიფო სტანდარტის განხორციელებისათვის, მოქმედ სკოლამდელი აღზრდის დაწესებულებებში, უკვე მიღწეულ გარკვეულ შედეგებს და მიზნად ისახავს, შემდგომი ეტაპისთვის, კერძოდ, 2023 - 2026 წლებისთვის, სტრატეგიული გეგმის მიხედვით დაგეგმილი გასატარებელი ღონისძიებების გადაუდებელი შესრულების გზით, საბოლოოდ, სკოლამდელი დაწესებულებების ავტორიზაციის წარმატებით გავლის შესაძლებლობას, რაც თავის თავში გულისხმობს ხარისხიანი სკოლმადელი განათლების მიწოდებას 2-დან 6 წლამდე ბავშვებისათვის,

ქვეყნის სხვა მუნიციპალიტეტებისაგან განსხვავებით, ონის მუნიციპალიტეტი, ადრეული და სკოლამდელი განათლების მიწოდებისთვის, საკუთარ უფლებამოსილებას ახორციელებს განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურის საშუალებით, რადგანაც სკოლამდელი დაწესებულებების სიმცირის გამო (ერთი ა(ა)იპ ონის მუნიციპალიტეტის ბაგა- ბაღი და ერთი - სოფელ გლოლის ერთჯგუფიანი საბავშვო ბაღი)მუნიციპალიტეტის სკოლამდელი განათლების სააგენტოს შექმნის საჭიროება ამ ეტაპზე, არ არის.

განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურის დებულებაში, მითითებულია ადგილობრივი თვითმმართველობის საკუთარი უფლებამოსილების განხორციელების პრინციპები, ამავე სტრუქტურული ერთეულის მეშვეობით, რომელსაც ონის მუნიციპალიტეტში, ადრეული და სკოლამდელი აღზრდისა და განათლების ხელმისაწვდომობის, განვითარებისა და ხარისხის უზრუნველსაყოფად ახორციელებს.

**სიტუაციური ანალიზი**

ონის მუნიციპალიტეტი მაღალმთიან დასახლებათა რიცხვს მიეკუთვნება. მძიმე კლიმატური პირობები, ბუნებრივი სტიქიური მოვლენები, მათ შორის, ხშირი და მაღალი ამპლიტუდის მიწისძვრები, ერთ-ერთი მნიშვნელოვანი ხელშემწყობი ფაქტორი გახდა მოსახლეობის მიგრაციის დასაჩქარებლად, რ ამაც მნიშვნელოვნად დააზარალა საგანმანათლებლო დაწესებულებები. დაიხურა სკოლები და სკოლამდელი დაწესებულებები. მიუხედავად ამისა, მუნიციპალიტეტის მხრიდან ყველაფერი კეთდება თითოეული ბავშვისთვის ადრეული და სკოლამდელი განათლების მიწოდებისთვის, მუნიციპალიტეტის შესაძლებლობების ფარგლებში, გარკვეული აქტივობები იგეგმება და ხორციელდება სკოლამდელი აღზრდისა და განათლების პრინციპების დაცვისთვის, რაც გულისხმობს სახელმწიფო სტანდარტების შესაბამისი სკოლამდელი აღზრდისა და განათლების მომსახურების ხარისხიანი მიწოდების უზრუნველყოფას.

მუნიციპალიტეტში მოქმედი მხოლოდ ერთი ა(ა)იპ ონის მუნიციპალიტეტის ბაგა- ბაღის დაფინასება 2022 წელს 362 000 ლარით განისაზღვრა,(ბავშვთა რაოდენობა 140). 2021 წლის დაფინანსება 314 000 ლარი იყო. ხოლო, 2023 წლის დაფინანსება დაეფუძნა რა 2023 წლის ადრეული და სკოლამდელი აღზრდისა და განათლების ხელმისაწვდომობის, განვითარებისა და ხარისხის უზრუნველსაყოფად, მუნიციპალური სტრატეგიული სამოქმედო გეგმისშესრულებას, შეადგენს 450 000 ლარს, გასულ წელთან შედარებით, 88000 ლარით მეტი, 2021 წელთან შედარებით -136 000 ლარით მეტი. ა(ა)იპ ონის მუნიციპალიტეტის ბაგა- ბაღის ბიუჯეტზეა მიბმული სოფელ გლოლის ერთჯგუფიანი ბაღი, 9 საათიანი დღის რეჟიმით, სადაც 8 ბავშვია ჩარიცხული, ასევე ორი სკოლამდელი განათლების ჯგუფი, სამ საათიანი დღის რეჟიმით - სოფელ ჭიორაში (ერთი ბავშვი) და სოფელ უწერაში (ორი ბავშვი) სკოლისათვის მზაობის პროგრამას. მუნიციპალიტეტში კარგახანია, დანერგილია საჭიროების მიხედვით, ერთ ბავშვზეც კი, სკოლისათვის მოსამზადებელი ჯგუფის გახსნა.

მუნიციპალიტეტის ტერიტორიაზე, აღრიცხულია სოფლად - 0- და 7 წლამდე 139, ქალაქ ონში 180 ბავშვი. სულ, 319 სკოლამდელი ასაკის ბავშვი. აქედან, სკოლამდელ განათლებაში ჩართულია 160 ბავშვი. მუნიციპალიტეტის დიდი მონდომების მიუხედავად, ვერ ხერხდება 2-დან 5 წლამდე ყველა ბავშვი ჩართული იყოს ადრეულ და სკოლამდელ განათლებაში, იმის გამო, რომ სოფლად მცხოვრები 139 ბავშვი, გაბნეულია 63 დასახლებულ პუნქტში. დასახლებული პუნქტები კი ერთმანეთთან დაცილებულია 10 – 25 კილომეტრით მაინც. სამწუხაროდ, არც პერსპექტივაში დგას დღის წესრიგში იმის აუცილებლობა, რომ აშენდეს ერთჯგუფიანი ბაღები, რომლებიც დაიტვირთებოდა 15 ბავშვით. მნიშვნელოვანია, რომ 5-6 წლიანთა ასაკობრივი ჯგუფის ბავშვები, მკაცრადაა აღრიცხული სამოქმედო ტერიტორიაზე. სკოლისათვის მოსამზადებელი ჯგუფებში სტანდარტის გავლის ხარისხის შეფასება, ასევე მეთოდური დახმარება, ხდება პერიოდულად, მთელი სასწავლო წლის მანძილზე, განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურისა და ა(ა)იპ ონის მუნიციპალიტეტის ბაგა-ბაღის მიერ.

ამ ეტაპზე, მუნიციპალიტეტი ემზადება, საიმისოდ, რომ არსებულმა სკოლამდელმა დაწესებულებებმა წარმატებით გაიარონ ავტორიზაცია. 2023 წელს დაგეგმილია ყოფილი მეორე საბავშვო ბაგა- ბაღის ტერიტორიაზე ახალი, ტიპიური საბავშვო ბაგა-ბაღის მშენებლობა, რომელიც განტვირთავს მოქმედ ბაგა-ბაღს და ორივე ბაგა- ბაღს, უკვე შესაძლებლობა ექნება, გაიაროს ავტორიზაცია. ახალი, ტიპიური ბაგა- ბაღის მშენებლობისთვის დაგეგმილია დაიხარჯოს 2291565 ლარი. ასევე დაგეგმილია სოფელ ღარში ახალი, ორჯგუფიანი ბაღის მშენებლობა, რისთვისაც გამოყოფილია 1100000 ლარი.

განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურის სახელმძღვანელო დოკუმენტია საქართველოს კანონი „ადრეული და სკოლამდელი აღზრდისა და განათლების შესახებ“ 2022 წლის 15 თებერვლის ცვლილებებით, სადაც მკაფიოდაა ჩამოყალიბებული მერიის ვალდებულებები, სკოლამდელი დაწესებულებების ავტორიზაციასთან დაკავშირებით. მუნიციპალიტეტისთვის უპირველესი პრიორიტეტი რომ ბავშვია, ამაზე მეტყველებს აგრეთვე ის, რომ ერთი ბავშვის მომსახურების დაფინანსება ა(ა)იპ ონის მუნიციპალიტეტის ბაგა - ბაღში 2023 წელს შეადგენს 3214.28 ლარს. ბავშვებს მიეწოდება ტექნიკური რეგლამენტით განსაზღვრული, ყველა ჯგუფის საკვები პროდუქტი: 1. ხილი და ბოსტნეული, 2. პურეული და მარცვლეული,3. რძე და რძის ნაწარმი, 4. საქონლის მჭლე ხორცი. ფრინველის ხორცი, თევზი, კვერცხი, პარკოსნები.

სოფელ გლოლის ერთჯგუფიან საბავშვო ბაღში სხვადასხვა ასაკობრივი ჯგუფის ბავშვები გადიან ადრეული და სკოლამდელი აღზრდისა და განათლების სახელმწიფო სტანდარტს. მუნიციპალიტეტის მერიამ, განათლებისა და მეცნიერების სამინისტროს ადრეული და სკოლამდელი აღზრდის განვითარების დეპარტამენტს, გაუზიარა გამოცდილება, მუნიციპალიტეტში სკოლისათვის მოსამზადებელი ჯგუფების მუშაობის პრაქტიკასთან დაკავშირებით. დეპარტამენტისა და მუნიციპალიტეტის ურთიერთთანამშრომლობის ფარგლებში, 2022 წელს უკვე გადაიდგა პირველი საქმიანი ნაბიჯები და შემდგომი თანამშრომლობისა და მეთოდური დახმარების მიზნით, დაისახა სამომავლო გზები, სადაც აქტიურად იქნება ჩართული საერთაშორისო არსამთავრობო ორგანიზაციებიც.

მუნიციპალიტეტი მნიშვნელოვან ყურადღებას უთმობს აღმზრდელთა გადამზადების დაფინანსებას. ნოემბრის თვეში, ბაგა- ბაღის 10 აღმზრდელმა, მუსიკის მასწავლებელმა, ფსიქოლოგმა, სპეციალური განათლების პედაგოგმა, მეთოდისტმა, ლოგოპედმა, ბაგა- ბაღის დირექტორმა, სულ 16 დასაქმებულმა გაიარა 66 საათიანი გადამზადება თემაზე: „აღმზრდელ-პედაგოგთა სასერთიფიკაციო ტრენინგი“, რომლის სახელშეკრულებო ღირებულება 4500 ლარია.

მერიის სტრუქტურული ერთეულის მიერ, საქართველოს კანონის „ადრეული და სკოლამდელი აღზრდისა და განათლების შესახებ“ და მისგან გამომდინარე კანონქვემდებარე აქტების შესასრულებლად, სისტემატურად მიმდინარეობს სახელმწიფო სტანდარტების შესრულების მონიტორინგი მუნიციპალიტეტის ადრეული და სკოლამდელი აღზრდისა და განათლების დაწესებულებებში. სტრუქტურული ერთეულის მიერ ბავშვზე ორიენტირებული სკოლამდელი განათლების მიწოდების ხარისხის შეფასების მიზნით, სხვა სახელმძღვანელო დოკუმენტებთან ერთად, 2023 წელს გამოყენებულია „ინსტრუმენტების გზამკვლევი“, რომელიც შექმნილია საქართველოს განათლებისა და მეცნიერების სამინისტროს მიერ საგანმანათლებლო სტანდარტების დანერგვის, განვითარებისა და გაუმჯობესების შეფასების მონიტორინგის განსახორციელებლად, საჯარო დაწესებულებაში არსებული გამოწვევების დასადგენად და დამუშავებული ინფორმაციების საფუძველზე, რეკომენდაციების შესამუშავებლად სტანდარტის გაუმჯობესების, ან/და სტანდარტის დანერგვის ხარისხის ასამაღლებლად.

მიუხედავად იმისა, რომ ადრეული და სკოლამდელი განათლების მიწოდების ხარისხის ამაღლებისათვის მუნიციპალიტეტში მნიშვნელოვანი ღონისძიებები ტარდება, კვლავ რჩება რიგი გამოწვევები ავტორიზაციის სტანდარტების შესასრულებლად, კერძოდ:

» ა(ა)იპ ონის მუნიციპალიტეტის ბაგა-ბაღისა და სოფელ გლოლის საბავშვო ბაღის შიდა და გარე სივრცეები ისე არ არის მოწყობილი, რომ ხელი შეუწყოს ბავშვებს, განახორციელონ მრავალფეროვანი საქმიანობები.

» ა(ა)იპ ინის მუნიციპალიტეტის ბაგა- ბაღში არასაკმარისია კომპიუტერები, პრინტერი, დაბალია ინტერნეტის სიმძლავრე, იგივე მდგომარეობაა სოფელ გლოლის ერთჯგუფიან საბავშვო ბაღში;

» ა(ა)იპ ონის მუნიციპალიტეტის საბავშვო ბაგა- ბაღის შენობის საერთო ფართი არ იძლევა იმის საშუალებას, რომ ბავშვებს სტანდარტის შესაბამისად, ჰქონდეთ ერთი ჯგუფისათვის გათვლილი ფართი, მათ შორის სათამაშო, საძინებელი, კვების სივრცე და სხვა;

» საგანმანათლებლო რესურსი არ არის მრავალფეროვანი, მზა რესურსის პარალელურად უხვად არ არის გამოყენებული ბუნებრივი, ხელნაკეთი და მეორადი მასალები;

» ეზოებში არ არის მოწყობილი საქვიშარები, ასაძრომი კონსტრუქციები, ჩამოსაკიდი კონსტრუქციები, თავისუფალი თამაშისთვის სივრცე, მონაკვეთი ყვავილნარისთვის და ბოსტნისთვის, სადაც ბავშვები დათესავენ და დააკვირდებიან მცენარეების ზრდა- განვითარებას, ხელოვნებისთვის სივრცე, ფანჩატურები მზიან და წვიმიან ამინდში გამოყენებისთვის;

» გადაუდებლად საჭიროა ახალი, 50 ბავშვზე გათვლილი ბაღების მშენებლობა 2026 წლამდე ქალაქ ონში და სოფელ ღარში, ხოლო ერთჯგუფიანი ბაღის აშენება სოფელ ჯინჭვისში;

» გადასამზადებელია კადრი პირველად დახმარებაში, საგანგებო სიტუაციის მართვაში, ბავშვთა უფლებების/ძალადობისგან დაცვაში, უნდა გაგრძელდეს განათლების სამინისტროს მოდულით გადამზადების პროგრამა.

1 რისკების შეფასება (SWOT) ანალიზი

|  |  |
| --- | --- |
| ძლიერი მხარე | სუსტი მხარე |
| ● განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურისთვის ყველა სახის საკანონმდებლო და მეთოდური მასალების ხელმისაწვდომობა; | ● მუნიციპალიტეტში არსებული ბაღების რაოდენობის სიმცირიდან გამომდინარე, ტენდერების ხშირი ჩავარდნა, განსაკუთრებით კვების პროდუქტებზე; |
| ● შესაბამისი კვალიფიციური კადრი (განათლების მიმართულებით უფროსი სპეციალისტი და ა(ა)იპ ონის მუნიციპალიტეტის ბაგა-ბაღის დირექტორი, რომელიც მართავს ბაღების ბიუჯეტს, არიან ადრეული და სკოლამდელი აღზრდისა და განათლების სპეციალისტები, მაგისტრის ხარისხით; | ● არასაკმარისი ინფრასტრუქტურის რაოდენობა. მისი გაძლიერების გადაუდებელი საჭიროება; |
| ● სტრუქტურული ერთეულის (სამსახურის დებულებიდან გამომდინარე) მაღალი პასუხისმგებლობა ბავშვის უფლებების დაცვასა და მხარდაჭერაზე, რაც ხელს უწყობს,  სკოლამდელი ასაკის ბავშვთა განათლების საყოველთაო ხელმისაწვდომობას განვითარებისა და ხარისხის უზრუნველყოფის მიმართულებით, ასევე რისკების შეფასებასა და მისი აღმოფხვრის შესაძლებლობას | ● კერძო სექტორთან კომუნიკაციის არარსებობა; |
| ● მერიის, საკრებულოს, სტრუქტურული ერთეულის მზაობა ცვლილებებისთვის; | ● სამეთვალყურეო საბჭოს პასიური დამოკიდებულება საქართველოს კანონის „ადრეული და სკოლამდელი აღზრდისა და განათლების შესახებ“ მოთხოვნის შესასრულებლად |
| ● უკვე დაგეგმილი ახალი სკოლამდელი დაწესებულებების მშენებლობების განხორციელება; | ● შიდა და გარე შეფასების ფორმების დახვეწა |
| ● მუნიციპალიტეტის ტერიტორიაზე, სოფლად მცხოვრები თითოეული ბავშვის ჩართულობის უზრუნველყოფა სკოლისათვის მოსამზადებელ პროგრამაში და ამ მიმართულებით დაგროვილი გამოცდილება | ● თანამშრომელთა დასვენების, თვითგანათლების, გუნდური მუშაობისთვის გარემო მოსაწესრიგებელია |
| **შესაძლებლობები** | **საფრთხეები** |
| ● ახალი სტანდარტების დანერგვის შესაძლებლობები. აღმზრდელთა გადამზადების მხარდაჭრა. | ● მშობელთა, მათ შორის მამების ჩართულობის დაბალი ხარისხი; |
| ● განათლების სამინისტროს მიერ დამტკიცებული მოდულით გადამზადებული აღმზრდელები და ინკლუზიური განათლების მიმართულებით დასაქმებული სხვადასხვა მიმართულების სპეციალისტები; | ● ბაგა-ბაღის სათათბირო ორგანოს დაბალი ქმედითუნარიანობა; |
| ● გარე და შიდა მოთხოვნა მაღალი ხარისხის სკოლამდელ განათლებაზე; | ● სოფლად, სკოლისათვის მოსამზადებელი ჯგუფებისათვის კადრების არარსებობა; |
| ● ადგილობრივ ორგანიზაციებთან თანამშრომლობის გაძლიერება; | ● ოჯახების მიგრაცია, |
| ● სახელმწიფო უწყებებთან თანამშრომლობის გაძლიერება;  ● ხელმძღვანელი პირებისა და აღმზრდელთა მაღალი მზაობა პროფესიული განვითარებისათვის; | ● კვების პროდუქტებით ბაღების მომარაგებაზე გამოცხადებული ტენდერების ჩავარდნის სიხშირე გამოწვეული, ბაღების სიმცირის და კვების პროდუქტებზე არასტაბილური ფასების გამო. აქედან გამომდინარე, ბაღების კვების პროდუქტებით მომარაგებაში შეფერხებები. |
| ● მტკიცებულებაზე დაფუძნებული მართვის დანერგვა, რაც შექმნის გარანტიას ყველა მიმართულების გამართულად ფუნქციონირებისათვის | ● სამეთვალყურეო საბჭოების პასიური დამოკიდებულება საქართველოს კანონის „ადრეული და სკოლამდელი აღზრდისა და განათლების კანონის მოთხოვნათა შესასრულებლად. |
| ● მუნიციპალიტეტში უკვე მიმდინარე მაღალი სიხშირის ინტერნეტის შემოყვანის პროეექტის დასრულება |  |

**ხედვა, ამოცანები და სტრატეგიული მიმართულებები, ძირითადი პრინციპები**

**მისია და ხედვა -** მისიისა და ხედვის მთავარ დანიშნულებას წარმოადგენს**,** მერიის მიერ დაფუძნებული თითოეული სკოლამდელი დაწესებულება ეყრდნობოდეს სახელმწიფო საგანმანათლებლო სტანდარტებს, სკოლამდელი განათლების ეროვნულ მიზნებს და აქედან გამომდინარე მკაფიოდ გამოხატულ ინდივიდუალურ უნიკალურობას, რაც მნიშვნელოვანი ხელშემწყობი ფაქტორი უნდა გახდეს ბავშვის მომავალი წარმატებული ცხოვრებისათვის;

მერიის მიერ დაფუძნებული თითოეული **სკოლამდელი დაწესებულების მიზნებია:**

● ბავშვის საჭიროებებზე მორგებული გარემოს შექმნა, სადაც დაცული იქნება თითოეული ბავშვის უსაფრთხოება;

● ბავშვის უნარების განსავითარებლად და თვითრეალიზების ხელშესაწყობად ისეთი სრულფასოვანი გარემოს მოწყობა, სადაც შექმნილია ყველა პირობა მრავალფეროვან აქტივობებში ბავშვის მონაწილეობის სრული შესაძლებლობისთვის;

● შესაძლებლობების ფარგლებში, მუნიციპალიტეტში მცხოვრები 2-დან 5 წლამდე ყველა ბავშვის ჩართვა სკოლამდელ განათლებაში, ხოლო ყველა 5-6 წლიანი ბავშვისთვის სკოლისათვის მოსამზადებელი პროგრამის მიწოდება.

**ა მ ო ც ა ნ ე ბ ი:**

● ინფრასტრუქტურის გაძლიერება. საჭიროების მიხედვით ახალი ბაღების მშენებლობა;

● ახალი სკოლამდელი დაწესებულებების დაფუძნება. სოფლად ყველა 5-6 წლიანი ბავშვისთვის, საჭიროების მიხედვით, სკოლისათვის მოსამზადებელი ჯგუფების გახსნა;

● აღმზრდელთა მუდმივი პროფესიული განვითარების მხარდაჭერა სრული დაფინანსების გზით; ??????

● სამეთვალყურეო საბჭოს მუშაობის გაძლიერება საქართველოს კანონის ‘’ ადრეული და სკოლამდელი აღზრდისა და განათლების შესახებ მოთხოვნათა შესასრულებლად;

● აღმზრდელთათვის წამახალისებელი ღონისძიებების დაგეგმვა და განხორციელება;

● მრავალფეროვანი აქტივობების დაგეგმვის მხარდაჭერა აღმზრდელთა, ასევე მუნიციპალიტეტის სკოლამდელ დაწესებულებებში დასაქმებული სპეციალისტების პროფესიული დაოსტატების მხარდასაჭერად; ?????

● სკოლამდელი აღზრდის დაწესებულებებში კომფორტული და უსაფრთხო გარემოს უზრუნველყოფა;

● ყველა სახის მეთოდური მასალების ხელმისაწვდომობის უზრუნველყოფა;

● სრული კომპიუტერიზაცია.

**ძირითადი პრინციპები:**

**უსაფრთხოება და დაცულობა**

მუნიციპალიტეტის თითოეული სკოლამდელი აღზრდის დაწესებულების ფიზიკური გარემო შექმნილია „ადრეული და სკოლამდელი აღზრდის დაწესებულების შენობა-ნაგებობის, ინფრასტრუქტურისა და მატერიალურ-ტექნიკური ბაზის მოწყობის შესახებ“ ტექნიკური რეგლამენტის შესაბამისად;

» ყველა დაწესებულებაში უზრუნველყოფილია ბავშვის ბაზისური საჭიროებები, მათ შორის, თითოეულ ბავშვს აქვს დასვენების და ძილის საჭიროების დაკმაყოფილების შესაძლებლობა;

» ბავშვებს აქვთ ეზოში მოძრავი თამაშების, ასევე დამოუკიდებელი თამაშის შესაძლებლობა;

» დაწესებულებების თანამშრომლები ქმნიან არაძალადობრივ და არადისკრიმინაციულ გარემოს;

» დაცულია ბავშვის უფლებათა კონვენცია.

**სკოლამდელი აღზრდის საყოველთაობა**

» მუნიციპალიტეტში 2026 წლამდე, ეტაპობრივად აშენებულია სკოლამდელი აღზრდის დაწესებულებები მუნიციპალიტეტის საჭიროებების გათვალისწინებით და დაფუძნებულია ახალი სკოლამდელი დაწესებულებები, (სულ სამი ბაღი). ხოლო საჭიროების მიხედვით, ყოველ ახალ სასწავლო წელს 5-6 წლიანი ბავშვებისთვის გახსნილია სკოლისათვის მოსამზადებელი ჯგუფები;

» მუნიციპალიტეტის სამოქმედო ტერიტორიაზე აღრიცხულია შშმ და სსსმ ბავშვები და შედგენილია ინდივიდუალური სასწავლო გეგმები. გათვალისწინებულია „ადრეული ჩარევის“ პრინციპები.

**მშობლებისა და სკოლამდელი დაწესებულებების თანამშრომლობითი ურთიერთობა**

» გაუმჯობესებულია მშობლების ჩართულობა სკოლამდელი განათლების პროგრამის განხორციელებაში. საკონსულტაციო საბჭოს მუშაობა აკმაყოფილებს საქართველოს კანონის „ადრეული და სკოლამდელი აღზრდისა და განათლების შესახებ“ მოთხოვნებს. მუნიციპალიტეტი მხარს უჭერს საკონსულტაციო საბჭოს მუშაობას და ახორციელებს მათი საქმიანობის მხარდაჭერას.

» მიღწეულია ბავშვის მშობლებთან/კანონიერ წარმომადგენლებთან ეფექტიანი ურთიერთობა.

**მულტიდისციპლინური გუნდის საქმიანობის მხარდაჭერა**

» ბავშვის ინდივიდუალური განვითარების საქმეში მულტიდისციპლინური გუნდის მუშაობის მხარდაჭერა ბავშვთა ინკლუზიურ განათლებაში, რაც გამოიხატება სკოლამდელი დაწესებულებების შესაბამისი კადრებით დაკომპლექტებაში, მათი გადამზადება და მეთოდური მასალებით მუდმივი უზრუნველყოფა;

» ა(ა)იპ ონის მუნიციპალიტეტის ბაგა- ბაღის მულტიდისციპლინური გუნდის მუშაობა მთლიანად მოიცავს მუნიციპალიტეტის სკოლამდელი აღზრდის დაწესებულებებში ჩარიცხული ბავშვების შეფასებას და მუშაობის დაგეგმვას. გუნდის თანამშრომლობის გაძლიერება მერიის განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სამსახურის, ბავშვის უფლებების დაცვისა და მხარდაჭერის განყოფილებასთან;

» ინკლუზიური განათლების მიმართულებით გაწეული საქმიანობის შეფასების სისტემატური დახვეწა.

**მართვა და შეფასება**

» საქართველოს მთავრობის მიერ დამტკიცებული (ადრეული და სკოლამდელი აღზრდისა და განათლების სტანდარტები, კვების, სანიტარულ- ჰიგიენური, ადრეული აღზრდისა და განათლების ან/და სკოლამდელი აღზრდისა და განათლების დაწესებულების შენობის ინფრასტრუქტურისა და მატერიალურ-ტექნიკური ბაზის მოწყობის შესახებ მოთხოვნები;

» დაწესებულებების შიდა და გარე მონიტორინგის სისტემის შესაბამისობა ადრეული და სკოლამდელი აღზრდისა და განათლების სახელმწიფო კანონების მოთხოვნებთან;

» „მონიტორინგის სისტემის“-ს დანერგვა პრაქტიკაში, ბავშვზე ორიენტირებული სკოლამდელი განათლების ხარისხის შეფასებისთვის სკოლამდელ დაწესებულებებში;

» სკოლამდელი აღზრდის დაწესებულების ავტორიზაციის პროცესის მონიტორინგი;

» სკოლამდელ დაწესებულებებში ყველა სავალდებულო დოკუმენტაციის წარმოებაზე დახმარება;

» აღმზრდელთა და სხვა პერსონალის გადამზადების სისტემატური მხარდაჭერა.

**სტრატეგიული მიმართულებები და კონკრეტული ღონისძიებები**

|  |  |  |  |  |  |
| --- | --- | --- | --- | --- | --- |
|  | **რა საქმიანობაა შესასრულებელი** | **ვინ არის პასუხისმგებელი**  **შესრულებაზე** | **რა ვადაში უნდა შესრულდეს** | **რა რესურსია საჭირო** | შენიშვნა |
|  | **უსაფრთხოობა და დაცულობა** |  |  |  |  |
| 1 | მუნიციპალიტეტის ყველა ა(ა)იპ სკოლამდელ დაწესებულებაში ხარისხის სტანდარტის შესაბამისი გარემოს შექმნა, სადაც ბავშვს შეუძლია გამოიჩინოს ინიციატივა, მიიღოს დამოუკიდებელი გადაწყვეტილება, დაგეგმოს თავისუფალი თამაში | მუნიციპალიტეტის მერია.  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023 -2026 წლები | სტანდარტის შესაბამისი საგანბმანათლებლო რესურსის შეძენა თითოეული სკოლამდელი დაწესებულების, თითოეული ჯგუფისა და ბავშვის საჭიროებების მიხედვით |  |
| 2 | აღმზრდელთა გადამზადება, ფიზიკური, ფსიქიკური და ფსიქოლოგიური ძალადობის, უსაფრთხო გარემოს შექმნის პრინციპების თემატიკის მიხედვით | მუნიციპალიტეტის მერია.  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები | ტრენინგების დაფინანსება. ყოველი სასწავლო წლისათვის 4000 ლარის ოდენობით |  |
| 3 | მუნიციპალიტეტის მიერ დაფუძნებული ყველა სკოლამდელი აღზრდის დაწესებულება უზრუნველყოფილია ბავშვის ბაზისური საჭიროებებით. მათ შორის ყველა ბავშვს აქვს დასვენებისა და ძილის საჭიროებების დაკმაყოფილების შესაძლებლობა | მუნიციპალიტეტის მერია  სკოლამდელი აღზრდის დაწესებულებების დირექტორები | 2023-2026 წლები | ახლადაშენებული და დაფუძნებული სკოლამდელი დაწესებულებები, მოწესრიგებული გარე და შიდა ინფრასტრუქტურით (სამი სკოლამდელი დაწესებულება - ქალაქ ონში, სოფლებში - ღარში და ჯინჭვისში) |  |
| 4 | ჯგუფებში მომუშავე თანამშრომლების შრომითი უფლებების დაცვა და მათთვის კვებისა და დასვენებისთვის საჭიროებების დაკმაყოფილების უზრუნველყოფა | მუნიციპალიტეტის მერია  სკოლამდელი აღზრდის დაწესებულებების დირექტორები | 2023-2026 წლები | ყველა სკოლამდელ დაწესებულებაში გამოყოფილია დასასვენებელი სივრცე, სადაც აღმზრდელს და სხვა მომსახურე პერსონალს შეუძლია განმარტოვდეს არასაკომუნიკაციო დროს და დაისვენოს |  |
| 5 | ყველა სკოლამდელი აღზრდის დაწესებულებაში გამოყოფილია ბავშვთა მიმართ ძალადობის თავიდან აცილებისა და ბავშვის ძალადობისგან დაცვაზე პასუხისმგებელი პირი | მუნიციპალიტეტის მერია  სკოლამდელი აღზრდის დაწესებულებების დირექტორები | 2023 წელი | დირტექტორის ბრძანება |  |
| 6 | უსაფრთხო გარემოს უზრუნვეყოფა: სათამაშოები, ასაკთან შესაბამისი საგანმანათლებლო რესურსი, ბავშვისა და სივრცის თანაფარდობის შესაბამისობა, სტანდარტის შესაბამისი კვებით უზრუნვეყოფა, სხვა ტექნიკური რეგლამენტებისა და ხარისხის სტანდარტის მოთოვნების დაცვის მუდმივი ზედამხედველობა | მუნიციპალიტეტის მერიის განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023 – 2026 წელი | მერიის მიერ გამოყოფილი საჭირო რაოდენობის ბიუჯეტი, რაც უზრუნველყოფს ხარისხის სტანდარტის მოთხოვნებს |  |
|  | **სკოლამდელი აღზრდისა და განათლების საყოველთაოობა** |  |  |  |  |
| 1 | მუნიციპალიტეტში მცხოვრები ყველა ბავშვის სკოლამდელ განათლებაში მაქსიმალური ჩართვის მიზნით აშენებული და დაფუძნებულია ახალი ა(ა)იპ ონის მუნიციპალიტეტის ბაგა-ბაღი, სოფელ ღარის ბაღი, 50 ბავშვზე და სოფელ ჯინჭვისში ერთ ჯგუფიანი ბაღი 15 ბავშვზე | მუნიციპალიტეტის  მერია.  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023- 2026  წლები |  |  |
| 2 | საჭიროების მიხედვით, მუნიციპალიტეტში მცხოვრები ყველა 5-6 წლიანი ბავშვისთვის, გახსნილია სკოლისათვის მოსამზადებელი ჯგუფები | მუნიციპალიტეტის  მერია.  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023- 2026 წლები. ახალი სასწავლო წლის დაწყებისთანავე |  |  |
| 3 | ა(ა)იპ ონის მუნიციპალიტეტის ბაგა-ბაღის მულტიდისციპლინური გუნდისა და მერიის ბავშვის უფლებების დაცვისა და მხარდაჭერის განყოფილების ერთობლივი მუშაობის გზით, მუნიციპალიტეტის ტერიტორიაზე მცხოვრები შშმ და სსსმ ბავშვების აღრიცხვა და ინდივიდუალური გეგმების შედგენა, განხორციელება, შეფასება. საქართველოს შრომის, ჯანმრთელობისა და სოციალური დაცვის მინისტრის, საქართველოს შინაგან საქმთა მინისტრისა და საქართველოს განათლებისა და მეცნიერების მინისტრის ერთობლივი ბრძანება „ბავშვთა დაცვის მიმართვიანობის (რეფერირების) პროცედურების დამტკიცების შესახებ “ მოთხოვნების სრულყოფა | სტრუქტურული ერთეული, ბავშვთა დაცვისა და მხარდაჭერის განყოფილება, ა(ა)იპ ონის ბაგა-ბაღის მულტიდისციპლინური გუნდი | 2023-2026 წლები |  |  |
|  | **მშობლებისა და სკოლამდელი დაწესებულებების თანამშრომლობითი ურთიერთობების გაძლიერება** |  |  |  |  |
| 1  2  3  4  5 | გაუმჯობესებულია მშობლების ჩართულობა სკოლამდელი განათლების პროგრამის განხორციელებაში. განსაკუთრებით, სსმ ბავშვების მშობლებთან.    საკონსულტაციო საბჭოს მუშაობა აკმაყოფილებს საქართველოს კანონის „ადრეული და სკოლამდელი აღზრდისა და განათლების შესახებ“ მოთხოვნებს.  მუნიციპალიტეტი მხარს უჭერს საკონსულტაციო საბჭოს მუშაობას და ახორციელებს მათი საქმიანობის მხარდაჭერას.  მიღწეულია ბავშვის მშობლებთან/კანონიერ წარმომადგენლებთან ეფექტიანი ურთიერთობა;  ბავშვთა შეფასებაში, ინდივიდუალური გეგმების შედგენაში, მულტიდისციპლინურ გუნდთან ერთად აქტიურად არიან ჩართული სსსმ ბავშვების მშობლები  ყველა სკოლამდელი აღზრდის დაწესებულებაში მშობელთა პედაგოგიზაცია მიმდინარეობს წინასწარ შემუშავებული გეგმის შესაბამისად | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  სკოლამდელი დაწესებულებების დირექტორები  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები  2023-2026 წლები  2023-2026 წლები  2023-2026 წლები  2023-2026 წლები |  |  |
|  | **მულტიდისციპლინური გუნდის საქმიანობის მხარდაჭერა** |  |  |  |  |
| 1  2  3  4 | მულტიდისციპლინური გუნდის წევრების გადამზადება,  მუნიციპალიტეტის სამოქმედო ტერიტორიაზე შშმ და სსმ ბავშვების ზუსტი აღრიცხვა, შეფასება და ინდივიდუალური სასწავლო გეგმების შედგენა. შუალედური შეფასებების წარმოება და სასწავლო გეგმების ცვლილება საჭიროებების მიხედვით.  ინკლუზიურ განათლებაში ჩართული ბავშვებისთვის განათლების მიწოდება დამატებით, ერთი წლით, თუ ბავშვის საუკეთესო ინტერესებიდან გამომდინარე, ჯერ კიდევ არ არის მიზანშეწონილი მისი სკოლაში შესვლა, მიუხედავად შესაბამისი ასაკისა. საფუძველი: მულტიდისციპლინური გუნდის დასკვნა.  სკოლამდელ დაწესებულებებში მულტიდისციპლინური გუნდის მუშაობის მონიტორინგი და საჭიროების მიხედვით დახმარება | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული, სკოლამდელი დაწესებულებების დირექტორები  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული სკოლამდელი დაწესებულებების დირექტორები, მუკლტიდისციპლინური გუნდი  მუნიციპალიტეტის მერია  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  მერიის განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | სისტემატურად და საჭიროების მიხედვით  სისტემატურად  სისტემატურად, საჭიროების მიხედვით  საჭიროების მიხედვით | მერიის მიერ გამოყოფილი ბიუჯეტიდან  მუნიციპალური ბიუჯეტი  ზოგადსაგანმანათლებლო დაწესებულებების, ან /და ბიბლიოთეკის შენობები |  |
| 5 | მუნიციპალიტეტში მცხოვრები ყველა ბავშვის ჩართვა სკოლისათვის მოსამზადებელ პროგრამაში, სკოლისათვის მოსამზადებელი ჯგუფების გახსნის გზით | მუნიციპალიტეტის მერია | 2023-2026 წლები | მუნიციპალური ბიუჯეტი |  |
| 6 | ინკლუზიური განათლების მიმართულებით გაწეული მუშაობის მონიტორინგის ფორმების დახვეწა | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
|  | **მართვა და შეფასება** |  |  |  |  |
| 1  2 | სკოლამდელ დაწესებულებებში პროგრამის ხარისხის შეფასების გარე შეფასების სისტემის შექმნა  ყოველი საანგარიშო წლის დაწყებიდან ერთი კვირით ადრე მაინც, წლის მანძილზე მუნიციპალიტეტის სკოლამდელ დაწესებულებებში ხარისხის სტანდარტის შესრულების შესაფასებლად სტრატეგიული გეგმიდან გამომდინარე, მომზადება და სტრუქტურული ერთეულის წლიურ სამოქმედო გეგმაში გათვალისწინება | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული  მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები  2023-2026 წლები |  |  |
| 3 | საჭიროების მიხედვით, შეფასების კითხვარების მომზადება. სტანდარტის ხარისხის კვლევის დაგეგმვა და კვლევის მასალების დამუშავება, დასკვნის მომზადება, საჭიროების მიხედვით წინადადებების და რეკომენდაციების მომზადება, მუნიციპალიტეტის ხელმძღვანელი პირებისთვის გასაცნობად | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
| 4 | საქართველოს კანონის „ადრეული და სკოლამდელი აღზრდისა და განათლების შესახებ“, საქართველოს მთავრობის მიერ მიღებული ტექნიკური რეგლამენტების შესასრულებლად გაწეული საქმიანობის მონიტორინგი და შედეგების შეფასება, რეკომენდაციების სახით სკოლამდელი აღზრდის დაწესებულებების ხელმძღვანელებისთვის გაცნობა. რეკომენდაციების შესრულების თაობაზე ინფორმაციების მოგროვება და შეფასება, შეფასების შედეგების გაცნობა სკოლამდელი დაწესებულებების დირექტორებისთვის | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
| 5 | სკოლამადელი აღზრდისა და განათლების სახელმწიფო სტანდარტების დანერგვის, განვითარებისა და გაუმჯობესების მიზნით, დაკვირვებების წარმოება და რეკომენდაციების შემუშავება. რეკომენდაციების გაცნობა სკოლამდელი დაწესებულებისათვის და მისი შესრულების თაობაზე ინფორმაციების მოგროვება. საჭიროების მიხედვით ინფორმაციების გაცნობა ხელმძღვანელი პირებისათვის. | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
| 6 | სკოლამდელ დაწესებულებებში ყველა სავალდებულო დოკუმენტაციის წარმოების მონიტორინგი | მერიის განათლების, კულტურის სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
| 7 | ბაგა-ბაღის დირექტორების საქმიანობის მხარდაჭერა: დამოუკიდებლად მართონ დაწესებულებები, დანერგონ მრავალფეროვანი სტრატეგიები და ა.შ. | მუნიციპალიტეტის მერია  განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |
| 8 | ბაგა-ბაღებში შიდა მონიტორინგის სისტემის დახვეწა და თვითშეფასებების გეგმების შედგენის მდგომარეობის შესწავლა პერიოდულად. | მუნიციპალიტეტის მერია,  განათლების, კულტურის, სპორტის, ახალგაზრდობის საქმეთა, ბავშვის უფლებების დაცვისა და მხარდაჭერის სტრუქტურული ერთეული | 2023-2026 წლები |  |  |